cyanic-selkie/wikianc huggingface dataset:
Remco Campert
Priveelibben
Syn heit wie de dichter Jan Campert, auteur fan ûnder oare it gedicht Het lied der achttien dooden. Syn mem wie aktrise Joekie Broedelet, ûnder oare bekend fan de gastrollen dy 't se op lettere leeftiid spile by Van Kooten en De Bie. Sy giene útinoar doe 't Campert trije jier wie, wêrnei't Remco Campert ôfwikseljend by ien fan harren en by syn pake en beppe wenne, oant er yn 1942 ûnderbrocht waard by in pleechgesin. Doe't de wyk wêryn't se wennen troch de Dútsers ôfbrutsen waard, gie de húshâlding nei Epe, dêr't Campert de MULO besocht. It wie ek yn Epe dêr't er yn 1943 hearde dat syn heit op 40-jierrige leeftiid yn it konsintraasjekamp Neuengamme ferstoarn wie. Nei de oarloch gie er mei syn mem yn Amsterdam wenjen en folge dêr it gymnasium oan it Amsterdamsk Lyceum, mar makke dizze skoalle net ôf.
Politike partij
In politike partij is in organisaasje, dy't der op rjochte is, troch mei te dwaan oan ferkiezings, ynfloed te krijen op oerheidsbelied yn in bepaald geografysk gebiet. Faak giet it hjir om ferkiezings fan it nasjonale parlemint, mar der kinne ek partijen wêze dy't allinnich lokaal, regionaal of Europeesk dielnimme oan de ferkiezings. In politike partij wurdt foarme troch minsken, dy't it iens binne oer in oantal politike begjinsels, alhoewol't der net folle partijen binne dêr't alle leden it oer alle begjinselen iens binne.
Yn in soad demokratyske lannen, sa ek yn Nederlân is it wenst dat personen mei in politike funksje, lid binne fan in politike partij. Mar is net altiten sa.
Keno I tom Brok
Keno I tom Brok (sa. 1310 - 1376) wie in Fryske kriichshear en haadling. Hy wie de soan fan Hilmer.
Emile Durkheim
thumb|right|Émile Durkheim Émile Durkheim (Épinal, 15 april 1858 – Parys, 15 novimber 1917) stie oan de basis fan de sosjology yn Europa, en wie benammen dwaande mei it probleem fan de sosjale koheezje, ien fan de haadfragen yn de sosjology. Durkheim besette yn 1896 de earste Frânske learstoel foar sosjology en pedagogyk yn Bordeaux. Sûnt 1902 wie Émile Durkheim heechlearaar oan de Sorbonne yn Parys.
Keno I tom Brok
Keno tom Brok is de ierste fertsjintwurdiger fan de famylje Tom Brok. Yn it oarkonde út 1347 is oer him optekene dat er doe hear waard oer Brookmerlân, Mariënhafe en Aurich. Hy wurdt dêryn as nobilis vir neamd mei as patronym Keno Hilmerisna yn Brocmania.
Emile Durkheim
Kollektyf bewustwêzen
Émile Durkheim ûntwikkele de teory fan it kollektyf bewustwêzen, dat wol troch eltsenien selsstannich field wurdt, mar him as in aparte grutheid manifestearret. It hâlden en dragen fan yndividuen moat ferklearre wurde út de mienskip dêr't se ûnderdiel fan binne. Émile Durkheim beskreau it kollektyf bewustwêzen yn "Règles de la méthode sociologique" (1905).
Noarmen fan de omjouwing
Neffens Émile Durkheim is de minsk bûn oan de noarmen fan de omjouwing, dêr't de minsk as sosjaal wêzen ta feroardiele is om yn te libjen. De sosjale feiten kinne akllinnich ferklearre wurde út oare sosjale feiten. De mienskip is net de som fan de yndividuen, mar is in realiteit mei in eigen libben. Émile Durkheim wie in foarstanner fan de objektive stúdzje fan de sosjale werklikheid mei help fan statistiken. Hy waard sterk beynfloede troch Auguste Comte.
Keno I tom Brok
Yn 1361 fiert Keno Brookmerlân oan yn de kriich tsjin Edo Wiemken.
Emile Durkheim
Selsmoard as sosjaal ferskynsel
Syn boek oer selsmoard as sosjaal ferskynsel, "Le suicide" (1897), waard wrâldferneamd. Émile Durkheim skreau oer arbeidsferdieling yn "De la division du travail social" (1893).
Strjitten op De Gordyk
De Strjitten yn De Gordyk:
Nijslêzer
In nijslêzer is ien dy't op radio of telefyzje it nijs foarlêst.
Eardere Nederlânske nijslêzers - telefyzje
thumb|300px|Henny Stoel yn het [[NOS Sjoernaal (1997)]]
B
right|thumbnail|De B yn ferskate skriften De B is de twadde letter fan it Latynske alfabet. De letter komt nei de A en foar de C.
De Proto-Semityske oerfoarm fan de letter stelt in hûs mei yngong foar. De Fenesiërs joegen de letter de namme Bet (hûs) en sil doe al brûkt west ha foar it B-lûd.
Lesoto
Lesoto, eartiids Basutolân, is in lân dat folslein begrinzge wurdt troch Súd-Afrika. Op 4 oktober 1966 waard it ûnôfhinklik fan Grut-Brittanje en is hjoed-de-dei lid fan de Afrikaanske Uny.
Geografy
It leechste punt fan Lesoto leit om de 1400 meter, 80% fan it lân leit boppe de 1,800 meter. Lesoto is it iennichste lân op 'e wrâld dat folslein boppe 1.000 meter hichte leit. Der binne twa rivieren, de Oranje- of Senqurivier en de Makhalengrivier.
Beammen en strewelleguod komme amper foar yn Lesoto. Gerssavannen en berchgreiden binne de oerhearskjende foarmen fan fegetaasje.
Skiednis
Yn de 19e iuw ûntstie it keninkryk fan de Basoto, dat nei it Britsk koloniale tiidrek yn 1966 selsstannich waard. Sûnt 1993 is Lesoto in konstitúsjonele monargy. Wichtich foar it lân is de nauwe relaasje mei Súd-Afrika.
Befolking
Lesoto hat in befolking fan goed 2.067.000. Likernôch 25% wennet yn stedse gebieten, de oare 75% benammen op it plattelân. Lykwols nimt de befolking yn de stêden alle jierren mei 3,5% ta. De befolkingstichtens yn de heechlannen is leger as yn de westlike leechlannen.
Etnyske kloften en talen
De etnysk-linguïstyske struktuer fan Lesoto bestiet sawat folslein út Basoto, in Bantû-sprekkende folk: nei skatting 99,7% fan de minsken binne te identifisearen as Basoto. Oare etnyske kloften binne Jeropeanen en Sinezen. De Basoto falle bestien út ferskillende subkloften (stammen), û.o. Bakuena (Kuena), Batloung (de Tlou), Baphuthi (de Phuti), Bafokeng, Bataung (de Tau), Batšoeneng (de Tšoene), Matebele, ensfh.
De wichtichste taal is Sesoto (of Soto) dat mei it Ingelsk is de offisjele talen fan it lân binne.
Distrikten
Lesoto is administratyf yndield yn distrikten, mei de distriktsjef as polityk lieder. De haadplakken fan de distrikten wurde camptowns neamd. Meiïnoar binne der tsien distrikten.
Sjitsport op de Olympyske Simmerspullen 1976
De Olympyske Simmerspullen 1976 ek wol de XXIe Olympiade neamd waarden yn 1976 yn Montreal, Kanada hâlden. De sjitsport waard hâlden yn it Olympic Shooting Range, L'Acadie.
Medaljespegel
De top-10 fan lannen dy't by it sjitten medaljes wûn ha tidens de Olympyske Simmerspullen 1980.
Renswoude
300px|thumb|Topografyske gemeentekaart fan Renswoude Renswoude (betsjutting: Rhenen-s wâlde, út de tiid dat dit grûngebiet noch by Rhenen hearde), is in gemeente en plak yn de provinsje Utert.
Sûnt 2010 is de gemeente oansletten by it gearwurkingsferbân Regio Foodvalley, tegearre mei de gemeenten Barneveld, Ede, Rhenen, Skerpenseel, Veenendaal en Wageningen.
Skiednis
Al yn 855 waard Renswoude as silva Hrenhem (it Rhenenske wâld) neamd yn in oarkonde. De delsetting Renswoude is lykwols lang sa âld net. Dy ûntstie eigentlik pas om 1400 hinne. Renswoude bestie doe út in fersterke hûs, de Borgwal neamd, en in oantal ferspraat lizzende pleatsen. Yn 1638 stifte Johan fan Reede in doarp by it eardere Borgwal. Dat bestie út de hjoeddeiske Doarpsstrjitte, mei dêrlâns wat lintbebouwing. Dêrnjonken ûntstienen der noch twa efterwegen, de hjoeddeiske Molestrjitte en de Tsjerkestrjitte. Ek liet Van Reede it kastiel Renswoude (1654) en de koepeltsjerke (1639, nei in ûntwerp fan Jacob van Campen) bouwe.
Yn 1674 waard Renswoude in saneamde "Hooge en vrije hearlikheid," in gebiet mei in eigen ûnôfhinklike rjochtspraak. Ut dy hearlikheid waard yn 1795 de gemeente Renswoude foarme. Pas yn 1818 waarden de grinzen fan de gemeente offisjeel juridysk fêststeld, al wie it al iuwen dúdlik hoe't de grinzen rûnen.
Resinte skiednis
Plannen foar grinswizigingen en gemeentlike weryndielingen hawwe in promininte rol spile yn de skiednis fan de gemeente Renswoude. In wichtige grinswiziging wie op 1 jannewaris 1960. Doe ferlear Renswoude grutte stikken fan har grûngebiet oan Veenendaal en Skerpenseel. It gie dêr ûnder oare om de Emminkhuizervenen. Dit gebiet besloech ûngefear 150 hektare.
Yn 2008 wiene der plannen en diel Renswoude yn by in nij te foarmjen fúzjegemeente besteande út de gemeenten Skerpenseel, Renswoude en Woudenberg. Dy plannen waarden yn 2011 lang om let fan tafel smiten.
Statistyk
De gemeente hat 5.642 ynwenners (2022) en in oerflak fan 18,52 km². Binnen de gemeentegrinzen lizze gjin oare kearnen. Renswoude is mei dat ynwennertal de lytste gemeente yn de provinsje Utert, en boppedat ek ien fan de lytste gemeenten yn Nederlân. De befolking is de lêste tsjien jier mei goed 8% groeid. Yn dyselde perioade wie der yn de hiele provinsje in groei fan ek goed 8%; Renswoude hat dus in trochsneed groeipersintaazje. Dy groei is net stadichoan gien; oant en mei 1995 skommele it ynwennertal om de 3.700 en dêrnei waard ynienen de sprong makke nei de 4.000 ynwenners. Dat hie benammen te krijen mei de realisaasje fan de nije wyk Spikhorst, yn 1995.
Renswoude is ynearsten de lytste selsstannige gemeente yn de provinsje Utert. Al jierren binne der plannen foar in gearfoeging mei Woudenberg en Skerpenseel. Dy gemeenten lykje dêr wol wat foar te fielen, it kolleezje en de gemeenteried fan Renswoude lykwols net. Op 26 septimber 2007 wie der in referindum mei as ûnderwerp de selsstannichheid fan Renswoude. Mei in persintaazje fan 83,7 wie de opkomst heech. 98,4% fan de kiezers stimde foar selsstannichheid, 1,6% tsjin. De maatskiplike wjerstân tsjin in twongen fúzje mei Woudenberg en Scherpenzeel bliek ek út in fakkeloptocht yn 2008 by de harksitting fan de provinsjes Utert en Gelderlân, wêrby't 1.500 fan de 4.600 ynwenners harren ûnnocht uteren tsjin de fúzje. Dit wylst yn de gemeenten Skerpenseel en Woudenberg mar inkelde boargers by soksoarte harksitings kamen.
Renswoude bliuwt foarstanner fan selsstannichheid. De gemeenteried is unanym fan miening dat de gemeente der bestjoerlik én finansjeel goed foarstiet. Dat it bestjoerlik goed giet, bliek ek út de bestjoersûndersiken fan it ministearje fan BZK. Wat de finansjele situaasje oanbelanget stiet Renswoude der finansjeel folle better foar as de buorgemeenten Woudenberg en Skerpenseel dy't elk miljoenen ferlearen oan it Ice-Save debâkle. Renswoude is ien fan de pear gemeenten yn Nederlân dy't noch in eigen wenningbedriuw hat. It eigen wenningbedriuw hat in stille reserve fan sa'n EUR 70 mln.
De gemeente Renswoude sjocht op lange termyn, yn it eventuele gefal dat taken net mear selsstannich dien wurde kinne, mear heil yn in frijwillige gearwurking mei Veenendaal (± 62.000 ynwenners) as yn in twongen fúzje mei de 2 buorgemeenten Woudenberg en Skerpenseel (meiïnoar ± 21.000 ynwenners). Op 9 maart 2010 hat de Twadde Keamer it wetsfoarstel ta weryndieling fan Renswoude, Woudenberg en Skerpenseel kontroversjeel ferklearre. De weryndielingsproseduere waard dêrmei stilset. De kâns dat de fúzje dochs noch trochgiet is dêrmei folle lytser wurden.
Foarsjennings
Yn Renswoude binne twa tsjerken, in supermerk en in pear oare winkels. Der binne ek twa tankstasjons, in badmintonferiening, in fuotbalferiening, in sportskoalle, in follybalferiening, in gymnastykferiening, in muzykferiening, in oranjeferiening en in tennisferiening. It doarp leit mids plattelân en bosk. It doarp hat wat bekendheid omdat it op ferkiezingsjûnen as ien fan de earste gemeenten de útslach bekend makket, yn kompetysje mei oare lytse gemeenten as Skiermûntseach en Rozendaal.
De lokale radiostjoerder Midland FM is rjochte op Renswoude, Skerpenseel en Woudenberg, de lokale tv-omrop Dorp en streek tv, is rjochte op Maarn, Maarsbergen, Renswoude, Skerpenseel, Woudenberg, Rhenen en Elst.
Renswoude hat twa ûnderwiisynstellings, beide protestantsk-kristlike basisskoallen.
Sint-Fransiskustsjerke (Wolvegea)
thumb|Sint Fransiskustsjerke De Sint-Fransiskustsjerke yn Wolvegea is in katolyk tsjerkegebou út 1939. De hjoeddeeiske tsjerke, ûntwurpen troch Pierre Cuypers jr., is de tredde roomske tsjerke yn Wolvegea. Yn 1861 waard in Wettersteatstsjerke boud dy’t yn 1914 ferfongen waard troch in nije tsjerke ûntwurpoen troch Wolter te Riele. Dy blykte al gau te lyts foar de parochy. Utwreiding fan de tsjerke waard besjoen, mar úteinlik waard keazen foar nijbou wêrby’t de toer bewarre bleau.
CD
thumbnail|300px|In CD fan it gongbere formaat De CD (ek skreaun as cd), in ôfkoarting foar it Ingelske compact disc, of kompaktskiif is in optyske drager foar lûd, byld en it bewarjen fan in kompjûtergegevens.
It systeem fan de CD waard ûntwikkele foar bylddragers, mar de earste grutte tapassing wie as lûddrager. Yn in pear jier tiid waard de grammofoanplaat foar in grut part ferkrongen troch de CD. Fierder bouwend op dat sukses kamen de byld-CD en CD-rom út. De lêste waard wer ynhelle troch ien dêr't jo op skriuwe kinne. Dy CD-Rewrite jout jo krekt as de lytsere skyfkes de mooglikheid in soad kompjûtertriemmen fêst te lizzen. As it no om muzyk, byld of tekst giet, der is romte foar hûnderten Megabytes al gau sa'n 5 miljard bitten.
Yn it Frysk wie ek de namme lûddrager ûntstien, om't er earst allinne foar de werjefte fan muzyk brûkt waard. Der binne dan ek party minsken dy't efkes wat 'eigen' muzyk opsette ûnder it kompjûterjen. Wolle jo de muzyktriemmen fan in befeilige CD nei de fêsteskiif en dêrnei op in MP3-spiler sette, dan kinne jo dy CD rippe.
Gewoanwei hat in CD in diameter fan 120 mm. Der is lykwols ek in lytsere ferzje, de miny-CD, fan 80 mm en 21 minuten muzyk. De CD bestiet foar it grutste part út in transparante keunststof beskermlaach fan 1,2 mm. Dêrop leit in aluminium laach mei oan de kant fan de beskermlaach hiel lytse dobkes, net djipper as 125 nm. Oer de oare kant fan dy aluminiumlaach leit in hurde laklaach, dêr't faak tekst en ôfbylden op oanbrocht binne. De dobkes foarmje in 5,4 kilometer lange spiraal dy't fan it midden út ôftaasd wurdt mei in ljochtstriel.
By de yntroduksje fan in nije standert foar CD's is keazen foar de nije namme DVD.
I Want It All (liet fan Queen)
I Want It All is in nûmer dat oarspronklik opnaam is troch Queen yn 1988 en útbrocht op it album The Miracle fan Queen út 1989. I Want It All wie it fjirde nûmer op it album en waard op 2 maaie 1989 útbrocht as earste single fan it album.
Oer it nûmer
I Want It All waard skreaun troch Brian May en giet oer it hawwen fan ambysjes en it fjochtsjen foar dyn eigen doelen. Yn de fideoclip is te sjen hoe't de band optreedt yn in studio. It waard regissearre troch David Mallet en filme yn de Elstree Studios, Hertfordshire yn maart 1989. Freddie Mercury's sûnens wie al tige min doe't de opnamen fan de fideo plakhiene, en Mercury trede yn de fideo op mei alle enerzjy dy't er noch hie.
Tsjettel (band)
Tsjettel is in Fryske band út Kûbaard. It is in fiifmans formaasje, dy’t muzyk makket fan punkrock oan’t stonerrock, dizze band is al sūnt 1992 aktyf. De band Tsjettel debutearre op Aaipop 1993 en spile dêr mei Fryske eigentiidske rûge, hektyske powercore. It folk wie hast net fan it poadium ôf te hâlden. De besetting fan Tsjettel is Pieter van der Velde op gitaar, Klaas de Boer op gitaar, Arnold Strikwerda op bas en sang, Herman van der Weg op drums en sang en Tiede van der Velde op sang en gitaar.
C
right|thumb|De C yn ferskate skriften De C is de tredde letter fan it Latynske alfabet. De letter komt nei de B en foar de D. Untjouwing:
Diomedeseilannen
De Diomedeseilannen (Ingelsk: Diomede Islands, útspr.: [ˌdaiəˈmiːdiː ˈailənds], likernôch: "dai-uh- mii -dii ai -lunds"; Russysk: Острова Диомида, Ostrova Diomida) is in lytse eilannegroep dy't midden yn 'e Beringstrjitte leit, op 'e skieding fan Aazje en Noard-Amearika. Yn it Russysk wurde de eilannen ek wol Острова Гвоздева, Gvozdjeveilannen, neamd. De arsjipel bestiet út mar twa eilannen, dy't rotsich binne mei yn it binnenlân in ôfplatte plato. It grutste fan 'e beide, Ratmanov, heart ta it autonoom gebiet Tsjûkotka, dat diel útmakket fan 'e Russyske Federaasje. It lytsere eilân is Lyts-Diomedes, dat ûnder de Amerikaanske steat Alaska falt. Hoewol't de eilannen minder as 4 km útinoar lizze, wurde se faninoar skaat troch de Ynternasjonale Datumgrins, sadat Ratmanov krapoan in dei foarleit op Lyts-Diomedes.
Etymology
De Diomedeseilannen binne ferneamd nei de Grykske hillige Diomedes. Se waarden ûntdutsen op 27 augustus (16 augustus Alde Styl) 1728 troch de Deenske ûntdekkingsreizger yn Russyske tsjinst Vitus Bering. De eilannen kamen oan harren namme om't dy datum yn 'e kalinder fan 'e Russysk-Otterdokse Tsjerke de hjeldei fan Diomedes is.
Geografy
De beide Diomedeseilannen lizze midden yn 'e Beringstrjitte, in relatyf smelle seestrjitte dy't de Beringsee yn it suden skiedt fan 'e Tsjûktsjensee yn it noarden. De Beringsee is in rânesee fan 'e Stille Oseaan, wylst de Tsjûktsjensee ta de Noardlike Iissee rekkene wurdt. By de Beringstrjitte rikt de uterste westpunt fan it Seward-skiereilân fan Alaska oant op 82 km ôfstân fan 'e uterste eastpunt fan it Tsjûkotka-skiereilân fan Sibearje. De Diomedeseilannen lizze 37 km út 'e kust fan Alaska en 38 km út 'e kust fan Sibearje. Op it neiste punt sit der mar 3,8 km see tusken de beide eilannen yn.
De beide Diomedeseilannen wurde troch mear faninoar skaat as inkeld de grins fan 'e Feriene Steaten mei Ruslân. Mei de grins falt nammentlik ek de Ynternasjonale Datumgrins gear, dy't likernôch 2 km fan elts eilân ôf leit, op 168° 58' 37" westerlingte. Sadwaande leit Ratmanov yn 'e tiid hast in hiel etmiel op Lyts-Diomedes foar, om persiis te wêzen 21 oeren by 't winter en 20 oeren by 't simmer, as yn Alaska (mar net eastlik Sibearje) de simmertiid fan krêft is. It is in frij algemiene misfetting dat de beide eilannen in folle 24 oeren faninoar ferskille. Nettsjinsteande dat wurdt Ratmanov wol it 'Moarneilân' (Tomorrow Island) en Lyts-Diomedes it 'Justereilân' (Yesterday Island) neamd.
De Diomedeseilannen wurde gauris neamd as tuskenhaltes foar in hypotetyske brêge oer of tunnel ûnder de Beringstrjitte troch. Winterdeis wurde de beide eilannen ornaris ferbûn troch in iisbrêge, mei't de see tusken de eilannen yn dan tichtfriest. It is dan teoretysk mooglik, hoewol yn 'e praktyk yllegaal, om rinnend de grins tusken de Feriene Steaten en Ruslân oer te stekken.
Skiednis
De earste Jeropeaan dy't de Beringstrjitte berikte, wie de Russyske ûntdekkingsreizger Semjon Dezjnov, yn 1648. Hy die neitiid ferslach fan twa eilannen, dêr't de bewenners biennen piercings troch de lippen droegen. It is lykwols ûnwis oft dat in beskriuwing fan 'e Diomedeseilannen wie, of dat it om in pear oare eilannen yn 'e Beringsee gie. De earste wisse waarnimming fan 'e eilannen waard dien troch de Deenske ûntdekkingsreizger yn Russyske tsjinst Vitus Bering, op 27 augustus (16 augustus Alde Styl) 1728, de Russysk-otterdokse hjeldei fan Diomedes (dêrfandinne de namme fan 'e eilannen). Yn 1732 stelde de Russyske lânmjitter Michail Gvozdjev de lingte- en breedtegraden fan 'e Diomedeseilannen fêst.
Alaska waard neitiid in Russyske koloanje ûnder de namme Russysk-Amearika, en doe't dat gebiet yn 1867 troch de Oankeap fan Alaska yn Amerikaanske hannen kaam, waard yn it dêrby sletten ferdrach fêststeld dat de grins tusken de beide lannen persiis yn 'e midden tusken de beide eilannen troch rinne soe. Yn 'e Kâlde Oarloch foarmen de Diomedeseilannen it gebiet dêr't de Feriene Steaten en de Sovjet-Uny it tichtst oaninoar grinzgen, en kaam it wetter tusken de beiden eilannen bekend te stean as it 'Iisgerdyn' (nei analogy dan it Izerne Gerdyn yn Jeropa). Doe't de Kâlde Oarloch yn 'e twadde helte fan 'e 1980-er jierren op syn ein rûn, lei de Amerikaanske swimster Lynne Cox de ôfstân tusken de beide eilannen swimmend ôf en waard se neitiid foar dy prestaasje lokwinke troch sawol Sovjet-lieder Michail Gorbatsjov, as troch de Amerikaanske presidint Ronald Reagan.
Ratmanov wie fan âlds, as men útgie fan pleatslike sinnetiid, de eastlikste lânmassa foar de Ynternasjonale Datumgrins en dêrmei de earste lânmassa dêr't it op 31 desimber nijjier waard. As men útgie fan offisjele tiidsônes, moast Ratmanov dy eare diele mei in grutter gebiet yn eastlik Sibearje en ek mei Nij-Seelân. It ferskil wie dat it mei âld en nij yn Nij-Seelân simmertiid wie en yn Sibearje net. De strideraasjes oer de kwestje diene der net mear ta doe't de Ynternasjonale Datumgrins yn 1995 ferlein waard sadat hiel Kiribaty, yn 'e midden fan 'e Stille Oseaan, fan dy tiid ôf oan deselde kant lei. Mei't de eastlikste tiidsône fan dat lân UTC +14 hat, is dat no fierwei it earste gebiet dêr't it nijjier wurdt.
De Kampen (Grinslân)
De Kampen is in buorskip yn de gemeente Westerkertier, in de provinsje Grinslân. It buorslip leit yn in polder ten noarden fan it doarp Oldehove en bestiet út trije pleatsen.
Oant 1803 wie De Kampen in selsstannige rjochtstoel, besteande út twa bewenne wierden. De rjochtstoel lei oarspronklik yn Hunsingoa. Nei de Frânske tiid waard it ûnderdiel fan de eardere gemeente Oldehove, dy't yn 1990 opgie yn Súdhorn.
Sulveren Ljip (fûgelwacht)
De Sulveren Ljip is in priis dy't útrikt wurdt troch it Bûn fan Fryske Fûgelwachten (de BFVW) oan minsken dy't har tige fertsjinstlik makke hawwe foar de Fûgelwacht binnen in ôfdieling. De winners fan in Sulveren Ljip wurde meast ek earelid fan de bûnsôfdieling.
Spitsroeden
Spitsroeden is in delsetting en streeknamme noard fan Sint-Anne oan de Aldebiltdyk yn de gemeente De Waadhoeke. Mooglik giet it om in eardere herberch. De namme soe komme kinne meidat de foarm fan de wenningen, dy't al heger leinen as trochstrings, en oan elkoar boud wienen. De namme komt ek foar as De Spitsroeden.
Emese Hunyady
Emese Hunyady (Bûdapest, 4 maart 1966) is in earder Hongaarsk-Eastenryksk reedrydster. Nei't se yn 1985 boaske mei har Eastenrykske trainer Thomas Németh (in skynhoulik om Hongarije te ûntflechtsjen) kaam se fan 1986 ôf út foar Eastenryk. Letter krige se in relaasje mei de Finske reedrider Timo Järvinen.
Hunyady die achtjin kear mei oan it Wrâldkampioenskip allround, sechstjin kear oan it Europeesk kampioenskip en seis kear oan de Olympyske Winterspullen (yn 1984, 1988, 1992, 1994, 1998 en 2002). Sy waard by dizze kampioenskippen ien kear wrâldkampioen, ien kear Europeesk kampioen allround en ien kear Olympyske kampioen. Sy waard ek ien kear Hongaarsk, en fiif kear Eastenryksk allround kampioen.
Aalsum (Grinslân)
thumb|Wierde mei steilrân sjoen fan de Aalsumerwei út de rjochting Kommersyl thumb|Wierde sjoen fan de Aalsumerwei ôf út de rjochting Oldehove thumb|Wierde sjoen fan de Electrawei ôf Aalsum is in âlde wierde yn de gemeente Westerkertier yn de provinsje Grinslân. De wierde leit yn it Humsterlân oan de wei fan Oldehove nei Electra, op de splitsing mei de wei nei Kommersyl. De wierde hat in maksimum hichte fan ûngefear 3,45 meter boppe NAP.
Ten súdwesten fan de wierde stiet de monumintale pleats Holmsterheerd.
Skiednis
De âldste spoaren fan bewenning fan de wierde komme út de 1e iuw f.Kr. (lette izertiid). Yn de Midsiuwen stienen 5 hearden op de wierde; Retkestede, Syboltsma, Hayema, Olde Wyge(r)stede (of Olde Wykestede) en Wytsestede. De famylje Hayema bewenne Aalsum iuwenlang. Yn de midsiuwen foarme de wierde it sintrum fan de lykneamde Aalsumer kluft (ien fan de 12 fan it Humsterlân), dy't bestie út Aalsum en de omlizzende himrik. Yn de 19e iuw leinen der noch fjouwer pleatsen. Tsjintwurdich lizze der noch twa pleatsen (Olde Wyge(r)stede en Wytsestede) en in hûs.
De wierde is om 1919 foar it meastepart ôfgroeven; allinnich de noardeastlike en eastlike râne binne bewarre bleaun. By opgravings yn dy tiid fûn archeolooch Albert Egges van Giffen der ûnder oare in iermidsiuwsk grêffjild en ek in houten bôge út de 9e iuw. By boarringen yn 1971 waarden ynhiemsk-Romeinske, midsiuwske en mear resinte diggels fûn.
Yn 2003 waard de wierde oanwiisd as archeologysk monumint. Yn 2005 waarden provinsjale plannen om de wierde werom te bringen yn syn oarspronklike steat ôfblaasd. It oerbliuwsel nei de ôfgraving troch Van Giffen ha sa folle lânskiplike wearde dat 'werstel' net akseptabel wêze soe. Boppedat wie destiids in fytspaad yn oanlis nei Electra, wêrby't it werstel fan de wierde dit proses trochkrúsje soe.
Westerskeldetunnel
Beskriuwing
De Westerskeldetunnel is 6,6 km lang en hat oan de súdkant, oer in lingte fan 1200 meter, in weigedielte mei in skeanteflak an 4,5%. De maksimale trochrydhichte is 4.30 meter. It djipste punt berikt de tunnel ûnder de Pas fan Terneuzen, 60 meter ûnder seenivo. Yn de tunnel jildt in maksimumsnelheid fan 100 km/u. Dat wurdt kontrolearre middels trajektkontrole. De tunnel is net geskikt foar fuotgongers en fytsers.
Blitzkrieg (metalband)
Blitzkrieg is in Ingelske NWOBHM metalband oprjochte yn 1980 yn Leicester. De band hat in rûzich bestean mei in protte wikselingen yn de besetting. Hja binne faak mei de band opholden en nei ferrin fan tiid dochs mar wer fierder gien. De band brocht yn 1985 syn debútalbum A Time of Changes út. De teksten fan de band gean benammen oer kriich, sosjale problemen en it libben. Blitzkrieg hat njoggen studio-albums en ien live-album útbrocht.
Westerskeldetunnel
Beskriuwing
De Westerskeldetunnel is in boarre tunnel en bestiet út twa buizen mei in trochsneed fan 11 meter dy't mei in tunnelboarmasine groeven binne. Elke buis hat romte foar twa rydstreken; in flechtstreek ûntbrekt. Om de 250 meter binne de tunnelbuizen oan elkoar keppele mei dwersferbinings. Normaal binne de doarren nei de dwersferbinings skoattele, by in kalamiteit wurde de doarren automatysk ûntskoattele. It ferkear op de linkerrydbaan yn de oare tunnelbuis wurdt dan stillein sadat minsken feilich de oare tunnelbuis yn rinne kinne.
De tunnel is iepene op 14 maart 2003. Sûnttiids binne de autofeartsjinsten Flissingen – Breskens en Kruiningen – Perkpolder fan de Provinsjale Stoomboattsjinsten yn Seelân opheft.
Eksploitaasje
thumb|Tolpoartsjes De bou fan de tunnel en de oanlis fan de taliedende wegen koste 725 miljoen euro (ekskl. BTW). De tunnel wurdt foar in perioade fan tritich jier eksploitearre troch de N.V. Westerscheldetunnel; sûnt 1 july 2009 is de tunnel eigendom fan de Provinsje Seelân. Foarhinne wie de NV foar 95,4% eigendom fan it Ministearje fan Ferkear en Wettersteat (as oandielhâlder fan de Nederlânske steat) en foar 4,6% fan de provinsje Seelân. Op 17 juny 2008 waard bekend makke dat it ministearje fan Ferkear en Wettersteat de 95,4% fan de oandielen oan de provinsje Seelân ferkeapje soe.
Foar de eksploitaasje fan de Westerskeldetunnel is op 1 oktober 1998 de Tunnelwet oannomd. Dêr stiet ûnder oare yn beskreaun foar hokker perioade der tol heft wurdt en wurde regels jûn foar it fêststellen fan de tariven.
Tol foar de tunnel wurdt heft yn Borssele foar beide rydrjochtingen.
Tariven 2012
Helptsjinsten en militêre kolonnes binne frijsteld fan tol.
Groepsferkrêfting
In groepsferkrêfting is in foarm fan ferkrêfting wêrby't in persoan troch mear as ien oare persoan mei geweld of op in oare manear tsjin har/syn wil twongen wurdt ta seksuële mienskip. Yn 'e regel moatte der teminsten trije dieders wêze foar't in ferkrêfting in groepsferkrêfting neamd wurdt. Nei groepsferkrêftings as maatskiplik ferskynsel is noch net in protte wittenskiplik ûndersyk dien.
Ien stúdzje, fan S.E. Ullman, út 1999, liket út te wizen dat sawol dieders as slachtoffers fan groepsferkrêftings oer it algemien jonger binne as dieders en slachtoffers fan yndividuële ferkrêftings, en dat beiden in hegere kâns hawwe om wurkleas te wêzen. In oare stúdzje, fan C.A. Gidycz en M.P. Koss, út 1990, hat útwiisd dat groepsferkrêftings oer it algemien gewelddiediger binne as yndividuële ferkrêftings, en by it slachtoffer in fûleindiger ferset oproppe. Ek soene slachtoffers fan groepsferkrêftings earder oanjefte dwaan by de plysje, selsmoard yn har omgean litte, en psychologyske help sykje as slachtoffers fan yndividuële ferkrêftings.
Isaiah Berlin
Berlin jildt as ien fan de wichtichste politike filosofen fan de 20e iuw. By syn oraasje by oannimmen fan it heechlearaarskip oan de Universiteit fan Oxford, yn 1957, yntrodusearre hy it konsept fan 'negative' en 'positive' frijheid - publisearre yn boekfoarm as Two Concepts of Liberty.
Berlin waard berne yn in Joadske famylje. Syn heit, Mendel Berlin, wie in houthanneler. Syn jeugd brocht hy earst yn Riga troch, dêrnei yn Petrograd (it hjoedddeiske Sint-Petersburch), dêr't hy as bern tsjûge wie fan de Revolúsje fan 1917. De famylje Berlin flechte nei it Feriene Keninkryk yn 1921. Berlin studearre oan Corpus Christi, ien fan de kolleezjes fan de Universiteit fan Oxford, dêr't hy - mei útsûndering fan in perioade (1940-46) doe't er foar de Britske bûtenlânske tsjinst wurke- altyd wurkje en lesjaan soe. Hy wie goed befreone mei in oare filosoof, Alfred Ayer.
Yn de Twadde Wrâldkriich die er foar de Britske ynljochtingentsjinst ûndersyk nei de Amerikaanske polityk en har publike opiny. De offisjele rapporten waarden ûnder oaren ek troch Winston Churchill lêzen. Nei de oarloch besocht er Moskou en moete dêr foaroansteande Russyske literêre figueren lykas Boris Pasternak en Anna Achmatova. Yn 1956 troude er mei Aline Halban. Twa jier letter, yn 1958 hold er syn ferneamde lêzing Two Concepts of Liberty yn Oxford dy't letter ek as boek útjûn waard.
Isaiah Berlin ferstoar yn de âldens fan 88 jier.
Rouen
Rouen is de haadstêd fan Normandje en is de haadsted fan it Frânske departemint Seine-Maritime. Yn de stêd wenje likernôch 106.560 minsken en de stêd leit by de Seine.
Museums
thumb|[[Katedraal fan Rouen]]
Traasjers
200px|thumb|right|Traasyske kriger, fiifde oant fjirde iuw f.Kr. De eardere Traasjers út de âldheid wienen in Yndo-Jeropeesk folk, de bewenners fan Traasje dy't in Trasyske taal sprutsen - in amper bekende taal yn de Yndo-Jeropeeske taal family. It gebiet dêr't sy yn libben wie it eastlik, sintraal en súdlik part fan it Balkan skiereilân, en ek it oanswettende East-Jeropa.
Spitsbergen (buorskip)
thumb|400px|Spitsbergen Spitsbergen is in buorskip westsúdwest fan Aldemardum yn de gemeente Súdwest-Fryslân.
Traasjers
Yn de Romeinske tiid wennen de Traasjers yn parten fan de antike provinsjes: Traasje, Moesia, Masedoanje, Daasje, Scythia Minor, Sarmatia, Bithynia, Mysia, Pannoanje, en oare gebieten op de Balkan en yn Anatoalje.
Spitsbergen (buorskip)
De namme komt ek foar as Hoeve Spitsbergen en Steenbergen. Op folle mear plakken yn de provinsje komme plakken foar dy't nei bekende plakken neamd binne: Moskou, Petersburch, Egypte, Amearika. Spitsbergen lei nochal fier fan de bewenne wrâld en krige syn namme doe't de ferhalen oer Willem Barents dy't de eilannen op skreiershoek yn 1596 ûntdekte. De namme Steenbergen soe komd wêze kinne troch swerfstiennen dy't dêr brûkt waarden foar dykfersterking of om reden te ferhurdzjen.
Traasjers
Skiednis
De Traasjers waarden beskreaun troch Herodotus as it talrykste folk, nei de Yndiërs en mooglik it machtichste. Hy suggereare dat troch de útstrekkens fan de lannen dy't sy bewennen en kontrolearen se in enoarm grut ryk west wienen as sy harren feriene hienen. De Traasjers wienen lykwols ferdield yn in grut tal groepen dy't meastentiids ûnderling striid levere, útsein inkele koarte perioaden dat in oantal machtige steaten organisearre waard, lykas it Odrysjaanske keninkryk fan Traasje en it Daasje fan Burebista.
Yn it 2de milennium foar Kristus besetten de Traasjes fanút it suden fan Ruslân it gebiet tusken Súd-Bulgarije en Noard-Grikenlân. En yn de 5e iuw foar Kristus wie de Traasyske oanwêzigens skynber sa prominint dat Herodus harren it op ien nei grutste folk fan de bekende wrâld neamde.
Xigatze
Xigatze spile op Tibetmanifestaasjes, en Liet. Yn 2002 brochten se harren debút-cd “Xigatze” út. Yn 2003 die Xigatze in rockopera yn gearwurking mei toanielferiening Suprise út Wytmarsum. Yn 2009 diene se mei oan in teäterpresintaasje yn Poppoadium Romein. De goed klaaide bandlleden meie har graach weagje oan harren repertwaar mei elektrotrash (elektronikafanke), jiskefetblues (Oerblûze, Kanvas Rubberklomp), Himalayasurf (“Friis”, Yakko en Moassich) en in frjemde cover fan Venus ('Fyn is') De band bestiet út: Sjoukje de Boer (sang), Pieter Feenstra (drums), Pier Koopmans (gitaar), Gerben Gerbrandy (gitaar samples en presintaasje) en Henk Wetting (bas).
Traasjers
Skiednis
Yn de Ilias stimme de Traasjers dermei yn om oan de side fan de Griken te fjochten yn de Trojaanske oarloch. Neffens Homerus hawwe de Traasjes harren net oan dy belofte holden. Yn de Odyssee plonderen Odysseus en syn mannen Traasje op de weromreis fan de kriich dêr't se mei straft waarden foar harren "lafheid", sa as de Odyssee it neamd.
In protte mytyske figueren, lykas de god Dionysos, prinses Jeropa en de held Orpheus hawwe de Griken ûntliend fan de Traasjers.
Dmitri Ivanovitsj
Dmitri Ivanovitsj (ek: Dmitri fan Uglitsj of Dmitri fan Moskou (Russysk: Дмитрий Иванович, Дмитрий Угличский, Дмитрий Московский; berne op 19 oktober 1582 (Juliaanske kalinder) yn Moskou; ferstoarn op 15 maaie 1591 (Juliaanske kalinder) yn Uglitsj) wie as soan fan Ivan de Grousume en dy syn frou Marija Nagaja tsarevitsj fan Ruslân.
Skiednis
Dmitri wie noch mar twa jier âld doe't syn heit ferstoar en syn healbroer Fjodor I de troan erfde. Fjodor wie ferstanlik beheind en liet de saken troch Boris Godûnov waarnimme. Godûnov joech al gau opdracht om Dmitri mei syn mem te ferbaljen nei Uglitsj.
Op 15 maaie 1591 waard tsarevitsj Dmitri dea fûn. Syn kiel wie iepen snien en neffens de autopsy fan Godûnov soe de tsarevitsj by it boartsjen mei in knyft in epilepsyoanfal hân ha en sa himsels wat oandien ha. De dea fan Dmitri kaam Godûnov lykwols hiel goed fan pas en nei de dea fan Fjodor yn 1598 wie it Godûnov dy't tsaar waard. Yn de tiid fan syn regear gie it praat troch it lân dat Dmitri noch libje soe. Ferskillende falske Dmitri's gyngen dêrmei, mei stipe fan it Poalske adeldom, op 'e haal en besochten de troan op te easkjen.
De omstannichheden fan de dea fan Dmitri binne nea opheldere en noch jimmeroan in striidkwestje.
Hillichferklearring
Doe't Vasili IV yn 1606 tsaar waard, stjoerde dy in ôffurdiging nei Uglitsj om de dea fan Dmitri te befêstigjen. By de iepening fan it grêf fan de jonge soe in bysûnder sterke geur fan wijreek de katedraal folle ha. De reliken fan de prins waarden nei Moskou brocht. Underweis waard de kiste iepene om syn mem, dy't non woarn wie, it lichem te toanen. Hja wist lykwols gjin wurd út te bringen en it wie tsaar Vasili IV dy't Dmitri identifisearre en opdracht joech de kiste wer te sluten. Yn Moskou befêstige syn mem dat it lichem fan har soan wie. De tsarevitsj waard yn de Aartsingel Michaelkatedraal byset, dêr't ek syn heit en syn bruorren byset wiene.
Al gau waard syn grêf in drok besocht plak fan pylgers, dy't fan mirakels tsjûgen. De tsaar liet in dokumint opstelle wêryn't de wûnders beskreaun waarden en liet dat nei de stêden yn it ryk stjoere. Noch yn itselde jier waard Dmitri troch de Russysk-Otterdokse Tsjerke hillich ferklearre. Sûnt dy tiid is de tsarevitsj ien fan de meast fereare hilligen yn Ruslân. De prins is patroanhillige fan bern dy't lije, wezen, beheinde bern en dakleazen.
Nei de oermastering fan Moskou troch de Frânske revolúsjetroepen yn 1812 waard it grêf fan Dmitri skeind en syn reliken waarden der út smiten, mar binne letter op 'e nij by inoar sammele en op it selde plak byset. De sulveren 17e iuwske skryn bleau net bewarre, it lid dêrfan wurdt tsjintwurdich bewarre yn it Museum van de Wapenkeamer.
Spriens
Spriens is in delsetting noardwest fan Raard yn de gemeente Noardeast-Fryslân. De namme komt ek foar as Spredens, Spreens en Sprielens.
Lytse Antillen
Oannaam wurdt dat de eilannen fan Fenezuëla út befolke binne troch de Arowakken. De Lytse Antillen sels wurde wer ûnderferdield yn de Boppewynske Eilannen en de Underwynske Eilannen.
Boppewynske eilannen
De Boppewynske eilannen foarmje it grutste part fan de Lytse Antillen. Dy eilannen rinne fan Puerto Riko oant de kust fan Fenezuëla.
Underwynske eilannen
De Underwynske eilannen lizze flak foar de kust fan Fenezuëla.
Weperbult
De Weperbult is in eardere dwingel yn de buorskip Weper yn de gemeente Eaststellingwerf. Jiske út de provinsje Fryslân waard hjir stoarten. It dwingelân waard brûkt tusken 1970 en 1994. Neidat hy bûten gebrûk nommen is, is hy op natuerlike wze ynpast yn it lânskip. Boppe-op de bult stiet in keunstwurk fan Ids Willemsma.
Utsjoch
By helder waar is der prachtich útsjoch fanôf de Weperbult. Yn it noardeasten is it Fochtelerfean te sjen mei dêrefter Assen. Yn it easten is de telefyzjetoer fan Smilde te sjen. Yn it noardwesten it Gasunygebou yn Grins en yn it suden de bebouwing fan De Fochtel en Easterwâlde.
thumb|800px| Utsjoch fan de Weperbult ôf
Bakû
thumb|260px|Plak fan Bakû oan de Kaspyske See Bakû (Azerbeidzjaansk: Bakı, Perzysk: Badkuba/باکو ) is de haadstêd en wichtichste havenstêd fan Azerbeidzjan. De stêd, dy't oan de Kaspyske See leit, is mear as 1500 jier âld. De stêd hie 1.900.000 ynwenners yn 2003 en 2.039.700 yn 2009.
Skiednis
Archeologen hawwe resten fûn dy't datearre fan in pear iuwen foar Kristus. Bakû waard foar it earst neamd yn 885. De stêd waard wichtich neidat de stêd Shemaka troch in ierdskodding ferwoaste waard. De doedestiidske Persyske hearsker Shirvanshah Ahistan I makke fan Bakû syn nije haadstêd.
Yn 1805, ûnder de Earste Russysk-Iraanske oarloch, waard Bakû troch de Russen op Iran ûnder de Kadjaren-dynasty oerweldige.
Nijsgjirrich
Bakû is it begjin fan de Bakû-Tbilise-Ceyhanpiiplieding, dy't oalje fan de Kaspyske See nei de súdkust fan Turkije bringt. thumb|left|De Maagdentoer yn it âlde part fan Bakû
Jan Nijland
thumb|Jan Nijland (1987) Jan Nijland (Willemsoard, 14 juny 1935 - Wolvegea, 27 septimber 2011) wie fan 1981 oant 1994 Twadde Keamerlid foar it CDA.
Nijland wie feehâlder (mestfee) út Weststellingwerf, dy’t warber wie by de CHU-jongerein en letter gemeenteriedslid waard. Hy waard Twadde Keamerlid doe’t hy op it puntstiie om ta wethâlder keazen te wurden. Yn de Keamer wie hy wurdfierder foar lânbou, fiskerij en wettersteat. Boppedat wie hy foarsitter fan de kommisje foar de Fiskerij. As regiofertsjintwurdiger kaam er op foar de belangen fan it Noarden fan Nederlân.
Breakthru (liet fan Queen)
Breakthru is in nûmer dat oarspronklik opnaam is troch Queen tusken jannewaris 1988 en jannewaris 1989 en útbrocht op it album The Miracle fan Queen út 1989. Breakthru wie it sechsde nûmer op it album en waard op 19 juny 1989 útbrocht as twadde single fan it album.
Oer it nûmer
Breakthru waard skreaun troch Freddie Mercury en Roger Taylor. De yntro fan Breakthru wie yn earste ynstânsje bedoeld foar in oar nûmer, A New Life Is Born, dat lykwols nea útbrocht is. De fideoclip begjint mei bylden fan Debbie Leng de freondinne fan Brian May dy't op in spoarrails stiet te dûnsjen wêrnei't in trein dêr't de band op spilet troch in mei in pypskommen muorre sletten tunnel hinne brekt. De fideoklip is opnaam by de museumspoarline Nene Valley Railway, tichtby Peterborough.
E
100px|thumb|right|Normaal en kursyf skreaun. De E is de fyfte letter fan it Latynske alfabet. De letter komt nei de D en foar de F. Untjouwing:
Lisa Top
Lisa Top (Gouda, 1996) is in turnster. Lisa turnet sûnt augustus 2009 by TSH op It Hearrenfean, dêrfoar ûnder oare by K&V Opmeer. Se treent sa'n 32 oere wyks en wennet by it gastgesin op It Hearrenfean. By it Fryske sportgala waard se útroppen as sporttalint fan it jier 2011. Top krige har titel benammen troch har prestaasjes op it NK yn It Hearrenfean, dêr't se fiif gouden medaljes wûn.
Se turnet yn 2012 yn de Earedifyzje by de junioren en sit iyn de seleksje fan Jong Oranje. Har sportive hichtepunten oant 2012 binne in sânde plak yn de mearkamp en de tastelfinale flier by de Jeugd Europeeske Kampioenskippen (2010) yn Birmingham en de titel op it NK yn 2011. By de EYOF yn it Turkske Trabzon helle Top it tsiende plak yn de mearkamp.
Stêdbuorren
Stêdbuorren (Stellingwerfsk: Staadboeren; Nederlânsk: Stadburen) is in wei en streekdelsetting súdwestlik fan Nijeholtpea yn de gemeente Weststellingwerf. De dyk hjitte eartiids eerdijk. De namme Stêdbuorren is mooglik humoristysk bedoeld.
National Basketball Association
De National Basketball Association, koartwei de NBA, is de profesjonele basketbalkompetysje yn Noard-Amearika en bestiet út 30 teams (29 út de Feriene Steaten en 1 út Kanada). De NBA wurdt algemien beskôge as de wichtichste basketbalkompetysje fan de wrâld en is ien fan de fjouwer grutte sportkompetysjes yn Noard-Amearika, mei de NFL, de NHL en de MLB.
Reguliere seizoen
De tritich teams binne ferdield oer twa konferinsjes: de Western en de Eastern Conference. Dy besteane dan wer út trije difyzjes: de Northwest, Pacific en Southwest Division yn it westen en de Atlantic, Central en Southeast Division yn it easten. Alle teams spylje yn de reguliere kompetysje, dy't yn de lêste wike fan oktober begjint, 82 wedstriden. Tsjin teams út deselde difyzje wurdt fjouwer kear spile en tsjin de oare teams út deselde konferinsje trije of fjouwer kear. Dêrneist spylje alle teams twa wedstriden tsjin de teams út de oare konferinsje (ien thús en ien út).
Play-offs
Nei de reguliere kompetysje geane de acht bêste teams fan eltse konferinsje troch nei de play-offs, wêryn't se stride om de titel. It team dat as earste pleatst is yn harren konferinsje (dy't dus de measte oerwinningen helle hat), spilet yn de earste omgong tsjin de achtst bêste ploech út de konferinsje. Fierder spilet de nûmer 2 tsjin de nûmer 7, 3 tsjin 6 en 4 tsjin 5.
De omgongen binne 'best-of-seven'-searjes. Dat betsjut datst fjouwer oerwinningen nedich hast om troch te gean nei de folgjende omgong. De searjes wurde spile neffens it 2-2-1-1-1-systeem. Mei oare wurden: it team dat as heechste pleatst is spilet earst twa kear thús, dêrnei spilet de tsjinstanner twa kear thús. As it nedich is (dus wannear't gjin fan beide teams dan 4-0 foarstiet), giet it dêrnei om en om: earst de heechst pleatste ploech thús.
De twa teams dy't nei trije omgongen oerbliuwe binne de 'conference champions', ien yn it westen en ien yn it easten. Dy twa spylje dan yn de NBA Finals tsjininoar, op 'e nij yn in 'best-of-seven'-searje en op 'e nij neffens it 2-2-1-1-1-systeem. De winnaar fan dy NBA Finals pakt de titel.
Yndividuele prizen
Yn de NBA wurde alle jierren ek yndividuele prizen útrikt:
D
right|thumb|100px|De D normaal en kursyf skreaun. De D is de fjirde letter fan it Latynske alfabet. De letter komt nei de C en foar de E. It is net mei krektens te sizzen wêr't de D weikomt. Untjouwing:
3 Barûch
3 Barûch, ek wol bekend as de Grykske Iepenbiering fan Barûch, is in algemien as apokryf beskôge religieus joadsk geskrift, besibbe oan it Alde Testamint fan 'e Bibel. It is in pseudepigrafyske tekst ûnder de namme fan Baruch ben Neriah, dy't yn it Alde Testamint omskreaun wurdt as de learling en klerk fan 'e profeet Jeremia. Yn it echt is 3 Barûch it wurk fan ien of mear anomime skriuwers, en datearret it yn elts gefal fan nei de ferwuostging fan 'e Timpel fan Jeruzalim troch de Romeinen, yn it jier 70, en wierskynlik fan koart nei 130, al miene guon saakkundigen dat syn oarsprong noch folle letter, yn 'e trêde iuw, socht wurde moat.
Oerlevering
3 Barûch, dat net betize wurde moat mei it deuterokanonike 1 Barûch of mei de besibbe apokrife geskriften 2 Barûch en 4 Barûch, is benammen oerlevere yn guon Gryksktalige manuskripten, wylst der ek in pear eksimplaren fan bewarre bleaun binne yn it Aldtsjerkeslavysk, de eardere deade tsjerketaal fan 'e Slavyske eastersk-otterdokse tsjerken. Dêrby is opfallend dat de Grykske hânskriften in kristlike toansetting hawwe dy't yn 'e Aldtsjerkeslavyske teksten ûntbrekt, wat derop wiist dat de oerlevere Grykske foarm in lettere werskriuwing troch in kristlik auteur is.
Ynhâld
Krekt as 2 Barûch giet 3 Barûch yn op 'e steat fan Jeruzalim nei de ferwuostging fan dy stêd en syn timpel troch de Babyloanyske kening Nebûkadnêzer II, yn 586 f.Kr. En krekt as yn it gefal fan 2 Barûch binne teologen en bibelwittenskippers ek hjir fan tinken dat dat eins symboal stiet foar de ferwuostging fan Jeruzalim troch de Romeinen yn 70 n.Kr. 3 Barûch pleatst dit kommentaar yn it ramt fan in mystyk fizioen dat Baruch ben Neriah ûndergiet, en wêryn't er opnommen en rûnlâat wurdt yn 'e earste fjouwer (fan yn totaal sân) himels, en alle wûnders toand wurdt dy't dêr te sjen binne. Wat de sintrale tematyk fan it boek oangiet, wol 3 Barûch hawwe dat de Timpel beholden is yn 'e himel en dêr folslein funksjonearret en yn wurking holden wurdt troch ingels, sadat der gjin needsaak is om 'e ierdske timpel wer op te bouwen (wat moai útkaam, want dat wie de Joaden troch de Romeinen ferbean). Teffens komt de fraach oan 'e oarder wêrom't God rjochtfeardigen lije lit, en it antwurd dêrop dat 3 Barûch biedt, is in fizioen fan in hjirneimels wêryn't sûnders harren fertsjinne straf krije en frommen rjochtlik beleanne wurde.
Malawy
De Republyk Malawy (ek wol stavere as Malawi) is in lân yn it easten fan Afrika. De haadstêd is Lilongwe. It folksliet is Mlungu dalitsani Malaŵi.
Sint Jansteen
Sint Jansteen is in doarp yn de gemeente Hulst, yn de Nederlânske provinsje Seelân. It doarp hat 3.178 ynwenners (2010). Oant 1 april 1970 wie Sint Jansteen in selsstannige gemeente, wêrta ek de plakken Heikant en Absdale behearden. Yn it doarp stiet it earder riedshûs út 1790.
Malawy
Lizzing
Malawy wurdt begrinzge troch:
Lânskip
thumb|left|245px|De Nyassamar (Lake Malawi) by Cape Macclear. It lân bestiet foar in grut part út de Nyassamar dat ek wol neamd wurdt Lake Malawy en somtiden Calendar Lake en is om-ende-by 587 km lang en 84 km breed. Westlik dêrfan is it lânskip bercheftich mei piken oant 2670 meter hichte (Nylkaplato). De fegetaasje is savanne en bosk, wylst yn de berchstreken sprake is fan oanienstrekte wâlden. De rike fauna wurdt beskerme yn nasjonale parken.
Skiednis
Sindelingen út Ingelân festigen harren yn 1875 yn it gebiet om de Nyassamar dat yn 1891 in Britsk protektoraat waard en yn 1907 by Rodeezje foege as de federaasje fan Rodeezje en Nyassalân. Yn 1964 krige Malawy selsstannigens.
De earste presidint fan Malawy Hastings Kamuzu Banda krige by de grûnwet fan 1966 wiidweidige folmachten dy't op inisjatyf fan it bûtenlân yn 1993 beheind wurde soene. Yn 1994 wienen foar it earst frije ferkiezings yn it lân holden.
Befolking
De befolking Malawy fan om-ende-by 13 miljoen minsken bestiet út ferskate Bantufolken, nammentlik de Chewa, Nyanja, Tumbuka, Yao, Lomwe, Sena, Tonga, Ngony en Ngonde. Oare folkskloften binne Aziaten en Europeanen.
Talen
De offisjele talen fan Malawy binne Ingelsk en it Chichewa, dêr't Chichewa fan troch goed 57% fan de befolking as memmetaal sprutsen wurdt. Oare talen binne it Chinyanja (12.8%), Chiyao (10.1%) en Chitumbuka (9.5%).
Religy
De measte bewenners fan Malawy binne kristlik, sawat 55% is protestant en 20% wurdt rekkenne ta de Roomsk-Katolike Tsjerke. It oare part fan de befolking is Moslim 20% en oanhinger fan natoerreligys 5%. thumb|350x350px|Rivierke by Kapirimtiwa.
Sutfen (gemeente)
Sutfen (Nederlânsk en offisjeel: Zutphen) is in gemeente yn de Nederlânske provinsje Gelderlân. De haadstêd is de stêd Sutfen. De gemeente hie op  ynwenners (boarne: CBS) op in oerflak fan 42,93 km².
Mei yngong fan 1 jannewaris 2005 fusearre de gemeente Warnsveld mei de gemeente Sutfen. Sût 2001 foarmet Sutfen mank mei de Gelderske gemeenten Apeldoarn, Brummen, Epe, Lochem en Voorst en de Oeriselske geme ente Dimter it gearwurkingsferbân Stêdetrijehoeke of Cleantech-regio. Dat regionale gearwurkingsferbân hat as doel yn 2030 enerzjyneutraal te wêzen en ûntwikkelet meiïnoar oparbeidzjend belied op fysyk (romtlike oardering, wenjen, ferkear ensfth), ekonomysk en sosjaal mêd.